CELEX: 62021TN0717
Language: fi
Date: 2021-11-08 00:00:00
Title: Asia T-717/21: Kanne 8.11.2021 – ICA Traffic v. komissio

3.1.2022   
            
            
               FI
            
            
               Euroopan unionin virallinen lehti
            
            
               C 2/51
            
         
      Kanne 8.11.2021 – ICA Traffic v. komissio
      (Asia T-717/21)
      (2022/C 2/71)
      Oikeudenkäyntikieli: saksa
      
         Asianosaiset
      
      
         Kantaja: ICA Traffic GmbH (Dortmund, Saksa) (edustajat: asianajajat S. Hertwig ja C. Vogt)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan päätöksen siltä osin kuin Fa. UVD Robots APS:n kanssa sovitun puitejärjestelyn, joka koski enintään 200 desinfiointirobotin toimittamista, vaikutukset ovat lakanneet ilmoitetun enimmäismäärän saavuttamisen jälkeen
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraavaan kanneperusteeseen.
      21.9.2021 annetussa lehdistötiedotteessa tiedoksiannetulla Euroopan komission päätöksellä 100 lisärobotin hankkimisesta puitesopimuksen vaikutusten lakkaamisesta huolimatta loukataan unionin oikeuden laillisuusperiaatetta, joka on vahvistettu primaarioikeudessa SEUT 263 artiklan 2 kohdassa luettuna yhdessä SEUT 264 artiklan kanssa.
      Euroopan unionin tuomioistuin päätti asiassa C-23/20 (1), että puitesopimuksen vaikutukset lakkaavat hankintailmoituksessa vahvistetun enimmäismäärän saavuttamisen jälkeen. Euroopan komission päätöksellä, jonka mukaan Fa. UVD Robots APS:n kanssa sovitun puitejärjestelyn, joka koski enintään 200 desinfiointirobotin toimittamista, perusteella tilataan lisää 100 desinfiointirobottia, rikotaan siten julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU (2) 49 artiklaa sekä sen liitteessä V olevan C osan 7, 8 ja 10 kohtaa, luettuna yhdessä kyseisen direktiivin 33 artiklan ja 18 artiklan 1 kohdassa mainittujen avoimuusperiaatteen ja yhdenvertaisen kohtelun periaatteen kanssa.
      
         (1)  Tuomio 17.6.2021, Simonsen & Weel, C-23/20, EU:C:2021:490.
      
         (2)  EUVL 2014, L 94, s. 65.